Wes-Kaapse drankwinkel van ‘duur drank’ beroof | Maroela Media
Die betrokke drankwinkel wat deurgeloop het. (Foto: SAPD)
Die Wes-Kaapse polisie ondersoek ’n saak van inbraak nadat daar Dinsdag in die vroeë oggendure by ’n drankwinkel in Bothasig in Kaapstad ingebreek is. Dié voorval volg enkele dae ná pres. Cyril Ramaphosa weer die drankverbod ingestel het.
Brig. Novela Potelwa, woordvoerder van die polisie, het in ’n verklaring gesê ’n sekerheidsmaatskappy het die eienaar van die betrokke drankwinkel in die Village Centre in Vryburgerweg omstreeks 04:35 in kennis gestel dat die alarm van die winkel afgegaan het.
Die eienaar het hom na die perseel gehaas waar hy met sy aankoms opgemerk het dat die veiligheidshekke voor die winkel met geweld verwyder is. ’n Venster langs die voordeur was ook gebreek.
Volgens Potelwa is aansienlik baie duur bottels drank gedurende die voorval gesteel.
Die polisie doen nou ’n beroep op mense om met enige inligting rakende die voorval na vore te kom. Inligting kan gedurende kantoorure by sers. Jonathan Kriel by 021 558 3688 of by 079 894 0095 aangemeld word.
Dit sal nou nie as regstellende inkopies beskryf kan word nie.
Daar begin dit.Dagvaar sommer die klomp idiote wat die verkoop gestop het..
Dis maar net die begin en wat wel die nuus haal. Ons weet nie eens van die honderde ander gevalle wat daagliks gebeur nie. Met aankondiging van level 5 lockdown was mense gewaarsku en kon voorberei, die keer net BOOM en die bom laat val. “Our people” voel tenagekom en gaan vat wat hulle wil, want niks gaan gebeur met hulle nie.
Dit is agv hierdie rampokkers wat hulle nie kan gedra, dat alkholverkope weer verbied word.
Dis wat mens kry met outokratiese afdwing van beleid. Wetsgehoorsame burgers lei onder misdaad.
Wetstoepassers – afwesig.
Frustrasie met owerhede – onuithoubaar.